กฎกระทรวง ให้ใช้บังคับผังเมืองรวมสมุทรปราการ (ฉบับที่ 2) พ.ศ. 2548


กฎกระทรวง
กฎกระทรวง
ให้ใช้บังคับผังเมืองรวมสมุทรปราการ
(ฉบับที่ ๒)
พ.ศ.
๒๕๔๘[๑]
 

อาศัยอำนาจตามความในมาตรา ๕ แห่งพระราชบัญญัติการผังเมือง
พ.ศ. ๒๕๑๘ และมาตรา ๒๖ วรรคหนึ่ง และวรรคสาม แห่งพระราชบัญญัติการผังเมือง พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้
ดังต่อไปนี้

ข้อ ๑
ให้ยกเลิกความใน (๕) ของข้อ ๖ แห่งกฎกระทรวงให้ใช้บังคับผังเมืองรวมสมุทรปราการ
พ.ศ. ๒๕๔๔ ออกตามความในพระราชบัญญัติการผังเมือง พ.ศ. ๒๕๑๘ และให้ใช้ความต่อไปนี้แทน
(๕) ที่ดินในบริเวณหมายเลข ๕.๑ ถึงหมายเลข ๕.๑๕ ที่กำหนดไว้เป็นสีม่วง
ให้เป็นที่ดินประเภทอุตสาหกรรมและคลังสินค้า

ข้อ ๒
ให้ยกเลิกแผนผังกำหนดการใช้ประโยชน์ที่ดินในบริเวณหมายเลข ๑.๒๗ หมายเลข ๑.๒๘
หมายเลข ๕.๑๕ หมายเลข ๕.๑๖ และหมายเลข ๖.๑๘ ตามที่กำหนดไว้ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมสมุทรปราการ
พ.ศ. ๒๕๔๔ และให้ใช้แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทน

ข้อ ๓
ให้ยกเลิกความในรายการในบริเวณหมายเลข ๑.๒๗ หมายเลข ๑.๒๘ หมายเลข ๕.๑๕ หมายเลข
๕.๑๖ และหมายเลข ๖.๑๘ ตามที่กำหนดไว้ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมสมุทรปราการ
พ.ศ. ๒๕๔๔ และให้ใช้ความในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทน


ให้ไว้
ณ วันที่ ๔ กุมภาพันธ์ พ.ศ. ๒๕๔๘
สุธรรม แสงประทุม
รัฐมนตรีช่วยว่าการฯ
ปฏิบัติราชการแทน
รัฐมนตรีว่าการกระทรวงมหาดไทย
[เอกสารแนบท้าย]

๑.
แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวง
ให้ใช้บังคับผังเมืองรวมสมุทรปราการ (ฉบับที่ 2) พ.ศ. 2548
๒.
รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวง
ให้ใช้บังคับผังเมืองรวมสมุทรปราการ (ฉบับที่ ๒) พ.ศ. ๒๕๔๘

(ดูข้อมูลจากภาพกฎหมาย)
หมายเหตุ
: - เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงข้อกำหนดเกี่ยวกับการใช้ประโยชน์ที่ดินประเภทอุตสาหกรรมและคลังสินค้า
ตามที่กำหนดในกฎกระทรวงให้ใช้บังคับผังเมืองรวมสมุทรปราการ พ.ศ. ๒๕๔๔ รวมทั้งแผนผังกำหนดการใช้ประโยชน์ที่ดินตามที่ได้จำแนกประเภทและรายการประกอบแผนผังท้ายกฎกระทรวงดังกล่าว
โดยจำแนกประเภทที่ดินและการใช้ประโยชน์ที่ดินประเภทดังกล่าว บริเวณหมายเลข ๕.๑๕ เสียใหม่
เป็นที่ดินประเภทที่อยู่อาศัยหนาแน่นน้อย บริเวณหมายเลข ๑.๒๗ และหมายเลข ๑.๒๘ และที่ดินประเภทชนบทและเกษตรกรรม
บริเวณหมายเลข ๖.๑๘ เพื่อมิให้มีการใช้ประโยชน์ที่ดินเพื่อกิจการอุตสาหกรรม อันมีผลกระทบต่อการอยู่อาศัย
การประกอบอาชีพ ทรัพยากรธรรมชาติและสิ่งแวดล้อม และสมควรเปลี่ยนแปลงการจำแนกที่ดินประเภทอุตสาหกรรมและคลังสินค้า
บริเวณหมายเลข ๕.๑๖ เป็นบริเวณหมายเลข ๕.๑๕ แทนด้วย จึงจำเป็นต้องออกกฎกระทรวงนี้

[๑]
ราชกิจจานุเบกษา เล่ม ๑๒๒/ตอนที่ ๒๘ ก/หน้า ๑๕/๒๕ มีนาคม ๒๕๔๘